| Medaljeoversikt |
| --- |
| Konkurrerte for Tysklands flagg Tyskland |
| Friidrett: |
| Friidrett VM i friidrett innendørs |
| Sølv | 2010 Doha | Høyde |
| Friidrett EM i friidrett innendørs |
| Bronse | 2011 Paris | Høyde |

**Malte Mohr** (født 24. juli 1986 i Bochum i Tyskland) er en tysk stavhopper. Hans fremste medalje til nå er sølv ved VM i friidrett innendørs 2010.

Karriere
--------

Mohr begynte sin karriere i klubbeb USC Bochum, og i 2004 og 2005 konkurrerte han for TV Wattenscheid. Høsten 2005 gikk han til TSV Bayer 04 Leverkusen, der han ble trent av Leszek Klima. Siden 1. januar 2010 har han representert LG Stadtwerke München, og trentes av Chauncey Johnson.

Mohr vant det tyske ungdomsmesterskapet innendørs i 2005, med ny personlig rekord på 5,30 m. I 2006 hoppet han 5,71 meter i det tyske mesterskapet, og kom på femteplass. Ved innendørsmesterskapet samme år kom han på 8.-plass. Et avrevet leddbånd og flere andre, mindre skader gjorde at han verken fikk trent eller konkurrert regelmessig i 2007.

I 2008 var han tilbake på samme nivå som før skaden, og økte sin personlige rekord til 5,76 m ved en konkurranse i Zary i Polen. Hans mål om å kvalifisere seg til OL i Beijing mislyktes, det var Danny Ecker, Raphael Holzdeppe og Tim Lobingermen som ble tatt ut for Tyskland. Året etter forbedret han seg ytterligere, og kvalifiserte seg til VM i friidrett 2009 i Berlin med et hopp på 5,80. I kvalifiseringsheatet i VM hoppet han 5,65 m, men i finalen hadde han bare ett gyldig hopp på 5,50 m, og kom på 14.-plass. 

2010-sesongen startet bra, han hoppet 5,83 i et innendørsstevne i Leipzig i februar, og to uker senere vant han det tyske innendørsmesterskapet, foran Alexander Straub og Raphael Holzdeppe. Mohr og Straub ble dermed tatt ut til VM i friidrett innendørs 2010 i Doha. Der vant han sølvmedalje, bak australske Steve Hooker, på plassen foran Straub. Den 23. mai 2010 vant han et Diamond League-stevne i Shanghai, med høyden 5,70 m. Han ble også tysk mester utendørs i 2010. 

I 2011 vant han bronse ved EM innendørs i Paris, bak Renaud Lavillenie og Jérôme Clavier. Han ble også tysk mester innendørs og utendørs. 

Ved VM i friidrett innendørs 2012 hoppet han 5,75, og kom på 4.-plass.

Referanser
----------

1. ↑   World Athletics Database, besøkt 4. juli 2019[Hentet fra Wikidata]
2. ↑  Leichtathletik.de - *Malte Mohr - Traum von Olympia lebt wieder*, besøkt 10. juli 2011.

Eksterne lenker
---------------

* (de) Malte Mohr – Munzinger Sportsarchiv Rediger på Wikidata

* (en) Malte Mohr – Olympics.com Rediger på Wikidata

* (en) Malte Mohr – Olympic.org Rediger på Wikidata

* (en) Malte Mohr – Olympedia Rediger på Wikidata

* (en) Malte Mohr – Sports-Reference (OL-resultater – arkivert) Rediger på Wikidata

* (de) Malte Mohr – Tysklands olympiske komité Rediger på Wikidata

* (en) Malte Mohr – World Athletics Rediger på Wikidata

* (en) Malte Mohr – Diamond League Rediger på Wikidata

* (en) Malte Mohr – Track and Field Statistics Rediger på Wikidata
* Profil hos European Athletics
* Profil hos Leichtathletik.de
* (de) Offisielt nettsted Rediger på Wikidata

* (en) Malte Mohr – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |